Foto: Kruz.uz Qoraqalpog‘iston Respublikasi Qonliko‘l tumani hokimligining tashabbusi bilan yosh jurnalistlar uchun tumanga media-tur tashkil etildi. Kruz’ning xabar berishicha, media-tur doirasida jurnalistlar tumanda yangidan barpo etilgan «90-yillar muzeyi»ga tashrif buyurishgan. Ma’lum bo‘lishicha, mazkur muzeyni tashkil etish tuman hokimligining tashabbusi bilan barpo etilgan. 90-yillarga oid barcha eksponatlar tuman aholisi tomonidan taqdim etilgan. Ya’ni eksponatlar uchun bir so‘m ham sarflanmagan. Muzeyda 1000ga yaqin eksponatlar mavjud. Muzeyga kiraverishda pochtalon ham bor va u yerda 4 ming so‘m evaziga xat jo‘natish mumkin.